
1. Názov vzdelávacieho programu

           „Zdravé srdiečka“
Školský vzdelávací program podľa § 7 ods. 1 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“) je základným dokumentom školy, podľa ktorého sa uskutočňuje výchova a vzdelávanie v materskej škole.

Zdravé srdiečka sme si do ŠkVP zaradili, aby sa u detí  už od útleho veku podporovali zdravý životný štýl, správne stravovacie návyky, pohyb a starostlivosť o svoje zdravie. Chceme viesť deti k tomu, aby prirodzene chápali význam zdravého srdiečka, pravidelného pohybu, zdravej výživy, pitného režimu, oddychu a duševnej pohody. Vytvárať bezpečné, podnetné a zdravé prostredie, v ktorom sa deti učia, že o svoje zdravie sa treba starať každý deň. 
Obsah výchovy a vzdelávania v našom školskom programe je vypracovaný na podmienky našej materskej školy. Je vypracovaný tak, aby poskytoval každému dieťaťu možnosť sebarealizácie, aktívne získavanie poznatkov a skúseností pri zmysluplnej činnosti - hrách. 
      Zdravé srdiečka tak predstavujú našu spoločnú cestu k zdravým, spokojným a šťastným deťom.




2.VYMEDZENIE  POSLANIA  ŠKOLY A CIEĽOV  VÝCHOVY A VZDELÁVANIA A ZAMERANIE ŠKOLY

Poslanie školy

V našej MŠ je ponúkame rovnosť šancí na výchovu a vzdelávanie, vytvárať vhodné podmienky na výchovu a vzdelanie detí v súlade s ich vekovými a individuálnymi osobitosťami, potrebami, podporovať komplexný rozvoj osobnosti detí, utvárať u detí predpoklady na ďalšie vzdelávanie, pripravovať deti na život v spoločnosti.



Ciele výchovy a vzdelávania
· zlepšovať sociálnu aktivitu dieťaťa a napĺňať potrebu sociálneho kontaktu s rovesníkmi i s dospelými
· uľahčiť dieťaťu plynulú adaptáciu na zmenené – inštitucionálne, školské prostredie,
· podporiť vzťah dieťaťa k poznávaniu a učeniu
· podporovať rozvoj individuálnych spôsobilostí dieťaťa
· sprostredkovať základy verejnej kultúry a rozvíjať u dieťaťa dimenzie  školskej   spôsobilosti, aby sa ľahko adaptovalo na následné primárne vzdelávanie
· umožniť dieťaťu napĺňať život a učenie prostredníctvom hry, priamej skúsenosti a aktívneho bádania
· uplatňovať a chrániť práva dieťaťa v spolupráci s rodinou, zriaďovateľom a ďalšími partnermi s rešpektovaním potrieb dieťaťa a vytvárania podmienok pre blaho všetkých detí
· identifikovať deti so špeciálnymi potrebami a zabezpečiť im všetky podmienky na
individuálny rozvoj podľa týchto potrieb
· zabezpečiť spravodlivú dostupnosť a rovnosť vo výchove a vzdelávaní, ako aj dostupnosť poradenských a ďalších služieb pre všetky deti
· získavať dôveru rodičov pri realizovaní výchovy a vzdelávania v inštitucionálnom prostredí a pri koordinovanom úsilí o zabezpečovanie blaha a potrieb detí.
· podporovať detské sebavedomie, samostatnosť a istotu
· hrou podporovať u detí túžbu po múdrosti, spoznávaní, kráse, dobre, akceptácii, empatii, reflexii a sebarealizácii
· rozvíjať individuálne spôsobilosti detí s využitím progresívnych metód, variabilných a inovačných prístupov
· vytvoriť pozitívny vzťah k prírode a k životnému prostrediu
· podporiť vzťah dieťaťa k poznávaniu a učeniu
· utvárať predstavu o ľudových tradíciách a naďalej ich rozvíjať
· uplatňovať a chrániť práva dieťaťa, vytvárať podmienky pre blaho všetkých detí
· utvárať a rozvíjať kľúčové kompetencie detí prostredníctvom hry alebo inej zmysluplnej výchovno-vzdelávacej činnosti s rešpektovaním potrieb a záujmov detí
· používať digitálne technológie vo všetkých oblastiach učenia sa
· podporovať u dieťaťa kladný a zodpovedný vzťah k prírode prostredníctvom priameho pozorovania, skúmania a starostlivosti o najbližšie životné prostredie
· upevňovať u dieťaťa návyky zdravého životného štýlu – radosť z pohybu, zdravú výživu, hygienu a ochranu vlastného zdravia
· aktívne spolupracovať so zriaďovateľom, s rodinou, a zúčastňovať sa kultúrno-spoločenských akciách
Zameranie materskej školy
Pri zameraní našej materskej školy sme vychádzali z filozofie tvorivo-humanistickej výchovy, podmienok a  prostredia materskej školy,  inklinácie učiteliek k estetickým, výtvarným a hudobným činnostiam, ktorými   rozvíjajú potenciál detí, tvorivosť a fantáziu. 
     Na základe uprednostňovania uvedených teoretických základov sme si stanovili priority v procese výchovy a vzdelávania 
· uplatňovať tvorivo-humanistický prístup vo výchove a vzdelávaní ako základné východisko nového  poňatia výchovy, 
· v podpore zdravia sa orientovať na zásady správnej výživy s cieľom zabezpečiť deťom zdravý vývin, duševnú pohodu a zdravý životný štýl
· podporovať a prehlbovať vlastnú identitu, výchovu k národným tradíciám, posilňovať u detí kladný vzťah k ľudovým tradíciám
· rozvíjať tvorivý potenciál detí estetickými aktivitami 
     Cieľom našej materskej školy je vytvoriť čo najlepšie priaznivú výchovno-vzdelávaciu klímu s dôrazom na rozvoj tvorivosti pred pamäťovým učením, v ktorej sa realizuje učenie hrou. Dôraz kladieme aj na dobrú adaptáciu nových detí a na formovanie elementárnych základov kľúčových kompetencií dieťaťa s cieľom dosiahnuť školskú pripravenosť, získať základy pre rozvíjanie schopnosti učiť sa a utvárať predpoklady na ďalšie vzdelávanie. Našou snahou je pôsobiť na celostný rozvoj osobnosti dieťaťa prostredníctvom tvorivo-humanistickej výchovy, kde stredobodom záujmu je dieťa ako individuálna osobnosť.
  

3.Stupeň vzdelania
Predprimárne vzdelanie získa dieťa absolvovaním posledného roka školského vzdelávacieho programu pre predprimárne vzdelávanie v materskej škole. Materská škola zabezpečuje povinné predprimárne vzdelávanie pre deti, ktoré dovŕšili piaty rok veku, v súlade s § 28a zákona č. 245/2008 Z. z. a vyhláškou č. 541/2021 Z. z. . Cieľom povinného predprimárneho vzdelávania je dosiahnuť úroveň školskej spôsobilosti prostredníctvom rozvoja kľúčových kompetencií v jednotlivých vzdelávacích  oblastiach ŠVP. Výchovno-vzdelávacia  činnosť sa realizuje so zreteľom na individuálne potreby a možnosti každého dieťaťa. Doklad o získaní predprimárneho vzdelávania vydá materská škola podľa platných právnych predpisov.



4.Dĺžka štúdia a formy výchovy a vzdelávania
Na predprimárne vzdelávanie v materskej škole sa prijímajú spravidla deti od troch do šiestich rokov veku; ak je voľná kapacita, možno prijať aj deti od dva a pol roka veku dieťaťa. Prednostne sa prijímajú deti, ktoré dovŕšili piaty rok veku, deti s odloženým začiatkom plnenia povinnej školskej dochádzky a deti s dodatočne odloženým začiatkom plnenia povinnej školskej dochádzky. 
MŠ poskytuje celodennú a poldennú starostlivosť deťom Výchova a vzdelávanie sa uskutočňuje celodennou formou § 28 ods. 2 školského zákona. 
Predprimárne vzdelávanie v našej MŠ sa uskutočňuje formou: celodenného niekoľkoročného predškolského vzdelávania ( 3-4 roky).
Predškolské vzdelávanie sa realizuje prostredníctvom rôznych denných aktivít, pri čom ich súčasťou sú aj cielené vzdelávacie aktivity.

5.Učebné osnovy
           
Učebnými osnovami školského vzdelávacieho programu sú vlastné obsahové celky vypracované v rozsahu vzdelávacích štandardov Štátneho vzdelávacieho programu pre predprimárne vzdelávanie v materských školách, doplnené o priebežne plnené výkonové štandardy. Prierezovo sa v nich uplatňujú princípy inkluzívneho vzdelávania a stratégia digitálnej transformácie.

Vzdelávacie oblasti sú vypracované v rozsahu ustanovenom vzdelávacím štandardom príslušného štátneho vzdelávacieho program v podobe vyhovujúcej našim potrebám. 
Máme 10 obsahových celkov, ktoré sú ďalej rozčlenené na témy podľa počtu týždňov v danom mesiaci.


Spoločné stratégie výchovno-vzdelávacej činnosti 
Stratégie sú formulované ako spoločný postup učiteliek celej školy; pri jednotlivých celkoch sa z neho vyberá:
· hra a hrové činnosti (voľné aj didaktické hry); 
· riadený rozhovor a komunitný kruh;
·  zážitkové učenie a modelovanie pozitívneho správania učiteľkou; 
· bádateľsky orientované činnosti – pozorovanie, vyslovovanie predpokladov, skúmanie pokusom a omylom, kategorizovanie, empirická komunikácia (argumentácia vlastnou skúsenosťou); 
· experimentovanie a manipulácia s predmetmi; projektové a kooperatívne činnosti; dramatizácia, rolové a námetové hry;
·  práca s detskou knihou a textom (hlasné čítanie, práca s ilustráciou, dialóg nad textom); hudobné a hudobno-pohybové činnosti; 
· výtvarné, pracovné a konštrukčné činnosti; pohybové hry a zdravotné cvičenia; práca s digitálnymi a programovateľnými pomôckami (veku primerane); 
· diferencované a individualizované úlohy (rešpektovanie tempa a potrieb dieťaťa); 
· vychádzky, exkurzie a spolupráca s rodičmi a inštitúciami.

Spoločné učebné zdroje 
· detská umelecká aj náučná literatúra, encyklopédie, detské časopisy, obrázkové knihy
·  didaktické pomôcky a hry, manipulačný materiál, pracovné listy; 
· Orffov inštrumentár a hudobné nahrávky; 
· výtvarný a pracovný materiál, prírodniny; telovýchovné náčinie; 
· digitálne pomôcky – interaktívna tabuľa/projektor, tablet s veku primeranými aplikáciami, programovateľná hračka (napr. Bee-Bot/Blue-Bot), detská lupa/digitálny mikroskop, fotoaparát; 
· interiér a exteriér materskej školy a jej širšie okolie;
· ľudské zdroje – pedagogickí a odborní zamestnanci, rodičia, prizvaní odborníci;
· odborné zdroje pre učiteľky – ŠVP, revidované vzdelávacie oblasti, Sprievodca cieľmi a obsahom, Adaptácie výkonových štandardov; Od štandardov k praxi – všetky vzdelávacie oblasti (I. Jacková, Radostné detstvo, 2025) – rozpracovanie všetkých výkonových štandardov na čiastkové ciele a aktivity odstupňované podľa náročnosti (U1–U4), dostupné na radostnedetstvo.sk/od-štandardov-k-praxi.


Priebežné výkonové štandardy (plnia sa denne, počas celej dochádzky)
Tieto štandardy sa nezaraďujú do konkrétneho celku – dosahujú sa každodenne vo všetkých činnostiach:
· Má osvojené základné hygienické návyky; ovláda základné sebaobslužné činnosti; aktívne sa zúčastňuje na príprave stolovania, používa príbor a dodržiava čistotu pri stolovaní (Zdravie a pohyb);
· Rešpektuje dohodnuté pravidlá spoločensky prijateľného správania; volí vhodný pozdrav; používa prosbu, poďakovanie a ospravedlnenie (Človek a spoločnosť – Základy etikety);
· Pozná a dodržiava základné pravidlá správania účastníkov cestnej premávky týkajúce sa chodcov (Človek a spoločnosť – Dopravná výchova);
· Presadzuje sa v hre spoločensky prijateľným spôsobom; podelí sa o veci; nenásilne rieši konflikt; poskytne iným pomoc (Človek a spoločnosť – Prosociálne správanie);
· Aktívne a spontánne nadväzuje rečový kontakt s inými osobami; pozná a dodržiava základné pravidlá vedenia dialógu (Jazyk a komunikácia).

	[image: IMG]SEPTEMBER                         


	
OBSAHOVÝ CELOK: Už som veľký škôlkar 
TÉMY: Moji noví kamaráti,
              Čo robím doma a čo v MŠ ,
              Ja a moja rodina, 
              Spoznávame  svoju dedinu


	Cieľ a charakteristika obsahového celku:
Obsahový celok je zameraný u novoprijatých detí na adaptáciu na materskú školu, u ostatných 
detí na  privítanie v prostredí materskej školy, zvítanie s kamarátmi, zamestnancami školy. 
Jeho cieľom je vytvárať spôsobilosti detí pri nadväzovaní kontaktov s rovesníkmi i dospelými, chápať význam práce osôb, ktoré sa o ne starajú, oboznámiť sa s novými riekankami, básňami, piesňami, pohybovými hrami ale i hračkami a materiálmi, z ktorých sú vyrobené, experimentovaním s farbami a materiálmi získavať nové skúsenosti a poznatky, skladať a zostavovať z rôznych tvarov, skladačiek. Jednotlivé témy na seba tematicky nadväzujú, rozvíjajú schopnosť detí spolupracovať, komunikovať, reagovať na otázky, pokyny.  
Časová dotácia obsahového celku sú štyri  týždne.  



STRATÉGIE VÝCHOVNO VZDELÁVACEJ ČINNOSTI
· čítanie príbehov
· vytvorenie fotoalbumu rodiny
· kreslenie a maľovanie kamarátov a členov rodiny
· vytvorenie mapy svojej obce
-     edukačné hry
· nácvik a recitácia básni
· námetové hry (na rodinu, návštevu...)
· manipulácia s hračkami pri triedení, usporadúvaní, priraďovaní
· napodobňovanie práce pohybom, spevom a pod.
· počúvanie piesní
· praktické činnosti podľa pokynov –priradiť, triediť usporiadať
· rozhovor
· zážitkové učenie
     
UČEBNÉ ZDROJE
· pracovné zošity a listy, časopisy Včielka, Adamko
· Piesne hry a riekanky
· Metodika HV v MŠ
· Pomôcky k pohybovým hrám a materiál k edukačným hrám
· Výtvarný a pracovný materiál
· Rádiomagnetofón, CD
· Rozprávkové knihy, encyklopédia
· Hračky, didaktické pomôcky, 
· PC, interaktívna tabuľa, Bee-Bot


METÓDY A PROSTRIEDKY HODNOTENIA
· Pozorovanie, motivačný rozhovor, vysvetľovanie, sebahodnotenie, sebareflexia, výtvarné práce, grafomotorika,
· Pracovné listy, produkty detí
· Záznamy vstupnej diagnostiky

OBSAHOVÝ CELOK: Čarovná jeseň
TÉMY: Je tu jeseň, 
               Náš kamarát ovocníček, 
               Naša kamarátka zeleninka, 
               Stromy a kríky,  

	Cieľ a charakteristika obsahového celku:
Cieľom obsahového celku je prostredníctvom priamych pozorovaní, praktických  činností v prírode i v materskej škole deťom priblížiť krásy farebnej jesennej prírody, charakteristické znaky jesene. Na základe ich vlastných skúseností budeme vytvárať a prehlbovať schopnosť rozlíšiť ovocie a zeleninu, poznať ich význam pre naše zdravie, dokázať si s pomocou dospelého pripraviť jednoduché jedlo z nich. Aktívne sa zapojíme do tradičnej akcie obce Gazda roka- poďakovanie za úrodu, podieľame sa zhotovením prác z jesenných plodov a vystúpením. Na tento obsahový celok nadväzuje  ďalší, v ktorom sa významu zdravej stravy budeme venovať podrobnejšie.  



STRATÉGIE VÝCHOVNO VZDELÁVACEJ ČINNOSTI
· cielené vzdelávacie aktivity, kooperatívne učenie
· zážitkové objavovanie zdravého životného štýlu, utváranie pozitívneho vzťahu k živočíchom
· podujatie „Deň jablka“, zážitkové učenie
· zdravotné cvičenie
· výtvarné, hudobné, pracovné činnosti, rozvoj jazykových schopností (pomenovávanie, opis...)
· podporovať učenie prostredníctvom zmyslového vnímania, 
· každodenné pobyty vonku, rozvíjanie matematických predstáv
· upratovanie školskej záhrady
· spev a hudobno pohybové činnosti na danú tému
· výstava darov zo záhrady
· pracovné činnosti s rôznym materiálom

UČEBNÉ ZDROJE
· pracovné zošity, časopisy Včielka, Adamko
· M. Podhájecká: „Edukačnými hrami poznávame svet“, Naším deťom, Piesne hry a riekanky
· Metodiky všetkých výchov 
· Technický a odpadový materiál, prírodný materiál
· Detská literatúra
· Rôzne predmety a hračky
· Obrázkový materiál
· Makety ovocia a zeleniny
· CD prehrávač
· Detské hudobné nástroje
· Pastelky, temperové farby, modelovacia hmota
· Počítač


METÓDY A PROSTRIEDKY HODNOTENIA
· pracovné listy
· metóda hry, slovné metódy
· pozorovanie
· práca s edukačnými programami na interaktívnej tabuli
· rozhovor, reflexia
· práca s knihou, problémové úlohy, bádateľské aktivity
· problémové úlohy, hodnotenie, sebahodnotenie, formatívne hodnotenie
· produkty výtvarných a pracovných činností

OBSAHOVÝ CELOK: Chráň si zdravo svoje telo
TÉMY: Ľudské telo, 
               Naši piati pomocníci, 
               Evička nám ochorela, 
              Čo je zdravé a čo nie


	Cieľ a charakteristika obsahového celku:
Cieľom obsahového celku je poznať svoje telo a jeho funkcie, vedieť opísať ako používam zmysly a chrániť svoje zdravie. Obsahový celok má za cieľ vytvoriť u detí primeranú predstavu o častiach svojho tela, o ich  funkcii a aktívnom prístupe k ich ochrane. Prostredníctvom priameho i sprostredkovaného  pozorovania a zážitkového učenia si deti budú vytvárať empatické postoje k  ľuďom so  zdravotným postihnutím a starým  ľuďom. Na témy o  ľudskom tele plynule nadviaže téma  dodržiavania základného časového harmonogramu počas dňa - potreba spánku, jedla, pohybu,  taktiež v záujme udržania vlastného zdravia a zdravého životného štýlu.




STRATÉGIE VÝCHOVNO VZDELÁVACEJ ČINNOSTI
· obkresľovanie ľudskej postavy a niektorých jej častí
· kreslenie, maľovanie, modelovanie, zostavovanie ľudskej postavy
· hudobno-pohybové hry
· nácvik a recitácia básni
· čítanie rozprávky
· praktická ukážka umývania zubov (zubná sestra)
· námetové hry zobrazujúce zdravotníctvo
· modelovanie, maľovanie, vystrihovanie, výtvarné techniky s témou vitamíny
· pohybové a relaxačné cvičenia
· sledovanie DVD
· umelecké vyjadrovanie časových predstav
· zostavovanie obrázkov podľa časového sledu
· spev a hudobno -pohybové činnosti
· kreslenie, maľovanie, modelovanie
· dotváranie pracovných listov

      




 UČEBNÉ ZDROJE
· nosiče DVD, CD, MG,PC, interaktívna tabuľa
· časopisy, obrázky
· ľudské telo, skladačka puzzle, didaktický materiál
· výtvarný, prírodný, tech. a odpad. materiál
· Škôlka plná zábavy Tvorivé dieťa predškolského veku
· Piesne hry a riekanky
· metodický materiál Evička nám ochorela
· pracovné zošity, listy, zdravotnícke pomôcky





METÓDY A PROSTRIEDKY HODNOTENIA


· slovné – rozhovor, opis, rozprávanie, metódy zážitkov, učenia, inscenované hry, pozorovanie,
·  manipulácia s predmetmi grafickej a výtvarnej činnosti, analýza, syntéza
· Pracovné listy
· Produkty detí







	
[image: decemb_0006]DECEMBER

	
OBSAHOVÝ CELOK : Tešíme sa na Vianoce
TÉMY: Vitaj Mikuláš, 
              Adventný čas,
              Predvianočný čas


	Cieľ a charakteristika obsahového celku:
Cieľom obsahového celku je priblížiť deťom na elementárnej úrovni význam sviatku Vianoc a ďalších tradícií, ktoré s tým týmto obdobím v rámci našej kultúry súvisia.
Vytvoriť v materskej škole atmosféru blížiacich sa vianočných sviatkov, dať deťom príležitosť aktívne sa zapojiť do ich prípravy prostredníctvom tvorivých praktických činností a približovania tradičných  ľudových zvykov. Väčší dôraz budeme klásť na prehlbovanie sociálnych kompetencií detí,  udržiavanie harmonických vzťahov bez násilia, naopak, so schopnosťou vzájomne
spolupracovať, nezištne obdarúvať.  



STRATÉGIE VÝCHOVNO VZDELÁVACEJ ČINNOSTI
· zdobenie vianočného stromčeka, výzdoba MŠ
· pohybové a relaxačné cvičenia
· výtvarné a pracovné techniky
· nácvik a recitácia básne
· nácvik a recitácia piesne
· nácvik a recitácia kolied a zvykov
· čítanie rozprávok a príbehov
· obrázkové čítanie
· posedenie s Mikulášom
· zhotovenie darčekov, vianočných pozdravov
· rolové  a námetové hry
· zostavenie obrázkov z častí
· zimná turistická vychádzka do okolia MŠ
· hudobno-pohybové hry
· pečenie vianočných oblátok
· zdobenie medovníkov
· námetové hry
· grafomotorické cvičenia



UČEBNÉ ZDROJE

· 111 námetov pre tvorivú hru detí
· Vianočná kniha, Veselé Vianoce, Vianočné príbehy a koledy, Jezuliatko  a iné
· Piesne, hry a riekanky
· hry v materskej škole na rozvoj osobnosti dieťaťa
· Metodiky pre MŠ
· Pracovný list
· Odborná literatúra
· PC, Bee-Bot, interaktívna tabuľa- prezentácie

METÓDY A PROSTRIEDKY HODNOTENIA

· slovné – rozprávanie, rozhovor,
·  metódy zážitkového učenia, inscenačné hry, 
· manipulácia s predmetmi, metódy grafickej a výtvarnej činnosti, hry na rozvoj osobnosti
· pracovné listy
· produkty detí




	
[image: januar_0005]JANUÁR 

	OBSAHOVÝ CELOK: V kráľovstve snehu a ľadu
TÉMY: Zimné športy,
              Zvieratká v zime, 
              Neživá príroda, 
              Zvieratka na severnom póle

	Cieľ a charakteristika obsahového celku:
Poznať a rozlíšiť zložiek živej a neživej prírody, vplyv zimy, jej prejavov a dôsledkov na 
ľudí i na prírodu - to je cieľom tohto obsahového celku. Prostredníctvom zmysluplných
cieľavedomých činností vonku, ale i prostredníctvom sprostredkovaného pozorovania budeme 
deťom približovať potrebu ochrany živočíchov počas zimy, zdôvodňovať význam dodržiavania pravidiel cestnej premávky pri zimných športoch s dôrazom na bezpečnosť počas zimy. Podmienky na lyžovanie v obci nemáme, špeciálne pohybové zručnosti na elementárnej úrovni pri sánkovaní a kĺzaní máme možnosť u detí rozvíjať podľa poveternostných podmienok. 






STRATÉGIE VÝCHOVNO VZDELÁVACEJ ČINNOSTI

· hudobno-pohybové hry a dramatizácia
· triedenie a usporiadanie predmetov
· nácvik a recitácia básní 
· modelovanie zvieracej postavy
· kreslenie zvieratiek
· čítanie príbehov
· nácvik a spev piesní k téme zvieratká                                      
· hranie sa na detských hudobných nástrojoch
· grafomotorické cvičenia
· prezeranie kníh a časopisov
· prezeranie prírodopisného filmu o medveďoch
· obkresľovanie makiet športovcov a dotváranie prostredia
· zážitkové učenie
· obrázkové čítanie
· práca s PC



UČEBNÉ ZDROJE

· pracovné zošity
· piesne, hry a riekanky detí predškolského veku
· rôzne druhy letákov a časopisov
· detské hudobné nástroje
· magnetické geometrické tvary
· atlas zvierat
· DVD život medzi šelmami - Medvede 
· Prezentácie na interaktívnej tabuli
· encyklopédie



METÓDY A PROSTRIEDKY HODNOTENIA

· Slovné – rozprávanie, vysvetľovanie, rozhovor,
·  práca s obrázkovým a ilustračným materiálom, 
· metódy zážitkového učenia, problémového učenia, ...
· pracovné listy
· produkty detí








	
[image: ]FEBRUÁR

	OBSAHOVÝ CELOK: Cestujeme a poznávame
TÉMY:  Fašiangy –Turíce...,
                Dopravné prostriedky,
                Bezpečne na ceste,
                Naša Zem je  guľatá

	Cieľ a charakteristika obsahového celku: 
Súčasťou predveľkonočného obdobia sú fašiangy a karnevaly, ktoré zaradíme do výchovno-
vzdelávacej činnosti tak, aby boli v aktuálnom čase v tom roku. Téma  Karneval približuje 
tradície súvisiace s týmto obdobím.. Deti sa realizujú v rôznych tvorivých aktivitách
rozvíjajúcich ich osobnosť.
  Ďalšou témou je doprava, kde si  praktickým overovaním  osvojujú pravidlá cestnej premávky.
Poznatkový systém si deti rozširujú o doprave prostredníctvom didaktickej a PC techniky. A posledná téma Naša Zem je guľatá kde si priblížia predstavy o vesmíre prezeraním encyklopedickej literatúry a upevňovaním časových vzťahov.


STRATÉGIE VÝCHOVNO VZDELÁVACEJ ČINNOSTI

· hudobno-pohybové hry
· nácvik a spev piesní s fašiangovou tematikou
· hry s pravidlami: pohybové, didaktické
· pohybová, relaxačné a zdravotné cvičenia
· rozprávkové kráľovstvo – voľná reprodukcia
· vyjadrenie pocitov z hudby – dramatizácia
· tvorenie karnevalových masiek, výzdoba triedy
· samotné hry
· hry s puzzle ; hry s pexesom, dopravné značky, dopravné prostriedky
· poznávanie dopravných značiek
· vychádzka ulicou – správne prechádzame cez cestu
· Edukačné hry –„ Mestská doprava“ str .121 – poznávanie farieb semaforu
„ Veselá ulica“ str. 180 poznávanie a uplatňovanie hlavných pravidiel    cestnej  premávky a pod.
-    strihanie ,lepenie, kreslenie, maľovanie..
· grafomotorické cvičenia
· námetové hry
· práca s PC, interaktívnou tabuľou, Bee-Bot
· obrázkové čítanie

UČEBNÉ ZDROJE

· pracovné zošity : Objavy predškoláka
     Veselé rátanie
     Veselé písanie predškoláka

· piesne, hry a riekanky detí predškolského veku
· prehrávač a CD nahrávky, DVD s dopravnou tematikou,
· ITK, interaktívna tabuľa - prezentácie
· dopravné značky
· výtvarný, prírodný a odpadový materiál
· puzzle, pexeso
· výtvarné námety pre štyri ročné obdobia
· Veľká kniha pre malých majstrov
· karnevalové masky
· knihy, encyklopédie, obrázkový materiál k témam

METÓDY A PROSTRIEDKY HODNOTENIA


· Slovné : rozprávanie, vysvetľovanie, rozhovor, 
· metódy zážitkového učenia,
·  popis predmetov a činností, manipulácia s predmetmi, 
· riešenie problémových úloh
· pracovné listy
· produkty detí
	
[image: ]MAREC

	OBSAHOVÝ CELOK: Čo nám jar doniesla
TÉMY: Marec mesiac knihy,  
               Moja rozprávková kniha, 
               Príroda sa zobúdza - MORENA, 
               Veľká noc 

	Cieľ a charakteristika obsahového celku:
V tomto obsahovom celku sa spájajú témy oslavy sviatkov jari,  vytváranie ochranárskych postojov k prírode, k životnému prostrediu. Budeme sa venovať témam o knihách, našim cieľom je prebudiť a upevňovať záujem detí o knihy,  čítanie, o pravidelné návštevy v knižnici, pripraviť sa na celoživotné vzdelávanie. Cieľom obsahového celku je na elementárnej úrovni oboznámiť deti so sviatkom jari – Veľkou Nocou. S tradíciami a ľudovými zvykmi, ktoré sa k nej viažu a aktívne sa zúčastniť na sociálnych udalostiach a činnostiach, ktoré s ňou súvisia v sociokultúrnom prostredí  blízkom deťom. Rozvíjajú sa psychomotorické kompetencie rôznymi tvorivými technikami pri príprave veľkonočných dekorácií, ktoré skrášľujú prostredie triedy. 



STRATÉGIE VÝCHOVNO VZDELÁVACEJ ČINNOSTI

· práca s detskou encyklopédiou, detskou literatúrou
· hry s pexesom
· cvičenie na žinenke hra s loptou, chôdza po lane
· práca s rozprávkovými knihami
· obrázkové čítanie
· počúvanie CD nahrávok,
· maľovanie štetcom a vodovými farbami
· kreslenie špajdľou namočenou v tuši
· určovanie farby na plastových kvetoch, plastových geometrických tvaroch, premetoch v triede
· chôdza po lavičke cez prekážky, cvičenie so šatkami, plastovými kvetmi
· tancovanie podľa detskej hudby, 
· vystrihovanie, tvarovanie, lepenie predmetov z papiera, koženky, látky
· obkresľovanie jedinca na veľký formát papiera
· pozorovanie, popisovanie predmetov, ktoré nás obklopujú
· reprodukcia rozprávok
· grafomotorické cvičenia
· chôdza cez nerovný terén v prírode
· práca s maňuškou
· návšteva knižnice


UČEBNÉ ZDROJE

· Detské encyklopédie, knihy
· Pexeso, puzzle,
· Detská literatúra: repolerá, knihy  so zvieratkami
· Odborná literatúra : Edukačnými hrami poznávame svet, Rozvoj grafom. zručností...
· Detské časopisy: Adamko, Vrabček, Včielka
· Pracovné zošity, pracovné listy
· Pracovný materiál: rôzne druhy papiera, lep, nožnice ...,
· Výtvarný materiál: temperové farby, vodové farby, štetce ....
· Obrázkový materiál
· DVD  a CD prehrávač, PC, interaktívna tabuľa
· Didaktické pomôcky – detské kalkulačky
· Detské razítka
· Telovýchovné náradie a náčinie 


METÓDY A PROSTRIEDKY HODNOTENIA

· Metóda priameho pozorovania
·  zážitkové učenie, rozhovor, 
· výklad, 
· reproduktívne riešenie úloh
· praktickej činnosti, 
· sebahodnotenia,
· produkty výtvarných a praktických činností



	
[image: ][image: ]APRÍL

	OBSAHOVÝ CELOK: Aprílové slniečko, pošteklí prírodu na líčko
TÉMY: Zvieratá na gazdovstve, 
              Zvieratá a ich mláďatá ,
              Les - otváranie lesa,
              Chránime prírodu- chceme dýchať čistý vzduch

	Cieľ a charakteristika obsahového celku: 
Prostredníctvom priameho pozorovania domácich zvierat si deti osvoja poznatky, vedomosti a skúsenosti o týchto zvieratách, ich živote a úžitku. 
 Utvárať kladný postoj k ochrane životného prostredia. Skvalitňovať vnímanie obklopujúcej prírody  a poukazovať, prípadne vyvodzovať závery z vhodného, resp. nevhodného správania sa človeka v nej.  Témy Otváranie lesa, Chránime prírodu – chceme dýchať čistý vzduch sú zamerané na význam ochrany životného prostredia. Prostredníctvom nich sa deti učia ako môžu prírodu chrániť a byť jej súčasťou bez toho, aby ju poškodzovali. Zoznamovanie sa s okrídlenými priateľmi - poznať a pomenovať niektoré druhy  vtákov.



STRATÉGIE VÝCHOVNO VZDELÁVACEJ ČINNOSTI

· pohybové, relaxačné cvičenia
· turistická vychádzka do lesa
· kreslenie, maľovanie, nalepovanie, vystrihovanie...
· artikulačné, rečové, sluchové, rytmické hry so slovami 
· spevácke činnosti
· dramatizácia rozprávky
· hudobno-pohybové hry a pohybové improvizácie s veľkonočnou témou
· hry s pexesom, pracovné činnosti
· počúvanie poézie, prózy
· námetové, konštruktívne, dramatické, didaktické hry
· počúvanie hudby
· školská oslava sviatkov jari – pásmo ľudových hier, piesní, básni, riekaniek...
· čítanie rozprávok



UČEBNÉ ZDROJE

· pracovné zošity
· výtvarný, prírodný, technický, odpadový materiál
· detská literatúra, ľudové a autorské rozprávky, encyklopédie
· DVD, CD, magnetofón, kazety, melodický hudobný nástroj, odborná literatúra
· ľudové kroje, bábky, makety
· farebné geometrické tvary
· molitanová stavebnica rôznych tvarov
· cvičebné náradie, náčinie

METÓDY A PROSTRIEDKY HODNOTENIA


· pozorovanie, demonštrovanie, 
· rozprávanie, rozhovor, opis, situačná metóda,
·  práca s knihou, riešenie problémových úloh
· pracovné listy
· výsledné produkty detí

	
[image: jun_0010]MÁJ

	OBSAHOVÝ CELOK: Jar je v plnej kráse
TÉMY: Mamička má sviatok,
               Rozkvitnutá jar, 
               Lúka plná hmyzu, 
               Záhradné, lúčne a liečivé kvety

	Cieľ a charakteristika obsahového celku:  Cieľom je pochopiť a porozumieť dôležitosti matky a jej role  v rodine a v živote dieťaťa. Téma dáva priestor na rozvíjanie kladných citových postojov  k rodine a vzťahov k matke.
 Vnímať rozmanitosť živočíšnej a rastlinnej ríše, poznať niektoré lúčne ,záhradné kvety a liečivé rastliny.
 Prostredníctvom pozorovania zoznamovať s flórou lúky a životom na lúke – hmyzom. Získajú teoretické a praktické skúsenosti zo starostlivosti o rastliny, oboznámiť sa s jednotlivými druhmi hmyzu a kvetov.




STRATÉGIE VÝCHOVNO-VZDELÁVACEJ ČINNOSTI

· turistická vychádzka  -vyhľadávanie hniezd bocianov, pozorovanie príletu vtákov,
· spievanie ľudových piesní typických pre región 
· pripravovanie osláv „Dňa matiek“
· riešenie jednoduchých operácií v číselnom rade od 1 do 10 pri hrách
· recitácia básni na oslavách „Dňa matiek“
· vytváranie darčeka pre mamičku podľa vlastnej fantázie  
·  „čítanie“ kresleného príbehu
· „písanie“ obrázkového listu
· rozlišovanie živej a neživej prírody, poznávanie prírodných javov
· rytmizácia riekaniek a piesní
· námetové hry
· cvičenia na rozvoj motoriky
· konštruktívne hry, hry so stavebnicami a hračkami
· pexeso, puzzle
· práca s PC
· „Varíme bylinkové čaje“


UČEBNÉ ZDROJE
· nosiče DVD,CD, 
· časopisy, obrázkový materiál
· pracovné zošity
· technický, odpadový materiál
· detská literatúra, odborná lit.
· metodický materiál, obrázkový materiál
· detské hudobné nástroje



METÓDY A PROSTRIEDKY HODNOTENIA


· pozorovanie, demonštrovanie,
·  rozprávanie, rozhovor, opis, 
· situačná metóda, práca s knihou, 
· riešenie problémových úloh
· pracovné listy


	
[image: ]JÚN

	OBSAHNOVÝ CELOK: Letný pozdrav
TÉMY: Pozdrav deťom, 
               Život pri vode,
               Návšteva ZOO, 
               Rozlúčka s predškolákmi

	Cieľ a charakteristika obsahového celku: Cieľom obsahového celku je uvedomovať si vlastnú jedinečnosť a zároveň poznávať a chápať odlišnosť iných ľudí vo svojom okolí a prejaviť to úctou a rešpektom. Spoznávať a vnímať rôznorodosť sveta týkajúcu sa ľudstva aj prírodného prostredia na elementárnej úrovni. Témy dávajú priestor na spoznávanie, rozvíjanie a prehlbovanie poznatkov o deťoch a krajinách za našimi hranicami, sezónnych  činnostiach tohto voňavého obdobia, exotických zvieratách a nástrahách  leta. Počas MDD zažijú deti veľa prekvapení, čo dáva priestor emocionálnej výchove. V závere sú v popredí opäť city, pretože sa lúčime  s predškolákmi.





STRATÉGIE VÝCHOVNO VZDELÁVACEJ ČINNOSTI

· zaväzovanie šnúrok na maketách topánok
· pomoc pri prípravách osláv MDD
· hry s priestorovými geometrickými tvarmi
· počúvanie príbehov o deťoch, pozeranie encyklopédií
· kreslenie ľudskej postavy
· pohybové hry
· stvárňovanie pocitov z počúvania hudby
· hry na básnikov
· využívanie počítača pri hrách
· poznávanie hmyzu
· hry s číslami
· počúvanie rozprávok z ríše hmyzu
· uplatňovanie technickej tvorivosti
· poznávanie exotických zvierat
· hry s loptami
· obrázkové čítanie


UČEBNÉ ZDROJE

· kniha Pohybové hry v MŠ
· Svet očami detí – encyklopédia
· M. Ďuríčková: Janka a Danka
· O. Sekora: Ferdo mravec
· CD Včielka Maja
· Piesne, hry a riekanky 
· metodický materiál, didaktické pomôcky, obrázkový materiál,
· technický, odpadový materiál, výtvarný materiál
· CD,DVD,MG prehrávače


METÓDY A PROSTRIEDKY HODNOTENIA


· slovné – rozprávanie, rozhovor, 
· metódy zážitkového učenia, inscenačné hry, 
· metódy grafickej a výtvarnej činnosti,
·  hry na rozvoj osobnosti
· pracovné listy
· výsledky a produkty detí









Dbáme aby výchovno – vzdelávacie činnosti:
· rozvíjali poznávacie procesy detí-vnímanie, pamäť, myslenie, reč, pozornosť, predstavy, fantáziu
· umožňovali deťom získavať poznatky, informácie a skúsenosti na základe vlastnej aktivity 
· sprostredkúvali deťom plnohodnotné informácie pútavou, citovo pôsobivou formou 
· nepreťažovali deti, ale zároveň ani neobmedzovali ich osobnostný rozvoj 
· dosiahli deti prostredníctvom nich čo najefektívnejšie a najzmysluplnejšie stanovené ciele 

Každodenne rozvíjame a upevňujeme:
· Kultúrne, hygienické, stravovacie spoločenské návyky  
· Zručnosti súvisiace s osobnou hygienou a sebaobsluhou detí pri obliekaní a vyzliekaní 
· Bezpečné správanie sa v cestnej premávke
· Zručnosti v rozvíjaní hier a činností podľa výberu detí 
· Priateľské vzťahy medzi deťmi pri spoločných hrách
· Komunikačné schopnosti 
· Lokomočné pohyby prostredníctvom pohybových aktivít




6.Vyučovací jazyk 
Vyučovacím jazykom materskej školy je štátny jazyk – slovenský jazyk (§ 12 školského zákona). Vyučovací jazyk je v zhode s rozhodnutím ministerstva školstva o zaradení školy do siete škôl a školských zariadení Slovenskej republiky a so zriaďovacou listinou.

7.Systém podpory detí v súlade s princípmi inkluzívneho vzdelávania
Naša materská škola vytvára podmienky na to, aby sa každé dieťa prijaté do materskej školy – nielen dieťa so ŠVVP – mohlo plnohodnotne zapojiť do výchovno-vzdelávacej činnosti a učiť sa spôsobom a tempom, ktoré rešpektujú jeho individuálne osobitosti, rozvojové možnosti, zdravotný stav a rodinné zázemie. Cieľom je prispôsobovať sa dieťaťu tak, aby sa dieťa nemuselo prispôsobovať materskej škole.
Pedagogická podpora detí v triede
Učiteľky uplatňujú diferencované činnosti (odstupňovanie náročnosti a rozsahu úloh), názorné a multisenzorické pomôcky, jasnú a predvídateľnú štruktúru dňa a pravidlá podporené piktogramami, prácu v menších skupinách, dostatok času a pozitívnu spätnú väzbu zameranú na pokrok dieťaťa. V praxi to znamená napríklad:
· využívanie obrázkového denného režimu, 
· piktogramy pravidiel triedy,
·  odstupňovanie náročnosti úloh,
·  individuálne vysvetlenie zadania, 
· práca vo dvojiciach alebo malých skupinách,
·  poskytovanie primeraného času na splnenie úlohy, 
· využívanie názorných pomôcok a manipulácie s predmetmi, 
· vytváranie príležitostí na zažívanie úspechu.

Individuálna podpora konkrétnych detí
Na základe priebežného pozorovania, pedagogickej diagnostiky a vyjadrenia zariadenia poradenstva a prevencie sa dieťaťu poskytujú primerané podporné opatrenia, prípadne sa postupuje podľa individuálneho vzdelávacieho programu. Činnosti, pomôcky a ciele sa prispôsobujú aktuálnym potrebám dieťaťa.

Podporný tím a odborní zamestnanci
Škola podľa svojich podmienok zabezpečuje podporu prostredníctvom asistenta učiteľa a v spolupráci so zariadením poradenstva a prevencie; ak v škole pôsobí podporný tím alebo odborní zamestnanci, opíše sa ich konkrétna úloha.

Prijímajúca klíma a prevencia diskriminácie a segregácie
Škola cielene buduje rešpektujúce vzťahy a klímu prijímajúcu všetky deti – spoločné pravidlá spolužitia, aktivity podporujúce akceptáciu odlišností a vzájomnú pomoc. Dôsledne predchádza akýmkoľvek formám diskriminácie a obzvlášť segregácii – deti sa neoddeľujú do osobitných skupín na základe pôvodu, zdravotného stavu, sociálneho zázemia ani iných znakov.

Vlastný systém podpory
Systém je založený na štyroch pilieroch:
      1. včasnom rozpoznávaní individuálnych potrieb dieťaťa,
2. diferenciácii výchovno-vzdelávacích činností,
3. spolupráci s rodičmi a zariadeniami poradenstva a prevencie,
4. vytváraní bezpečného, prijímajúceho prostredia, ktoré umožňuje plnohodnotnú účasť každého dieťaťa.

8. STRATÉGIA DIGITÁLNEJ TRANSFORMÁCIE VZDELÁVANIA

Vymedzenie a cieľ
Digitálna transformácia v našej materskej škole je systematický a pedagogicky ukotvený proces zmysluplného začleňovania digitálnych technológií do výchovno-vzdelávacej činnosti v súlade s vývinovými osobitosťami detí. Cieľom je na veku primeranej úrovni podporovať u detí porozumenie základným javom digitálnej doby, rozvíjať pozitívne a zodpovedné postoje k digitálnym technológiám a budovať základy digitálneho a informatického myslenia prostredníctvom hry, objavovania, tvorivých činností a riešenia problémov – s využitím veku primeraných digitálnych aj nedigitálnych pomôcok.
Celoškolský prístup a rovnováha
Základom je celoškolský, systematický prístup, ktorý zahŕňa zmenu pedagogických prístupov, podporu aktívneho učenia sa detí a dôraz na rovnováhu medzi digitálnymi a nedigitálnymi skúsenosťami. Digitálne technológie sa využívajú ako podporný nástroj učenia, nie ako náhrada priamej skúsenosti, pohybu, sociálnej interakcie a hry.


Konkrétne pomôcky a činnosti
Škola využíva veku primerané pomôcky – interaktívnu tabuľu/projektor, tablet s veku primeranými aplikáciami, programovateľnú hračku (napr. Bee-Bot), detský mikroskop a fotoaparát – a zároveň nedigitálne činnosti rozvíjajúce informatické myslenie (postupnosti, jednoduché „kódovanie" pohybu na koberci, triedenie podľa pravidiel).


Príklady aktivít
V súlade s environmentálnym zameraním školy realizujeme napríklad:
· digitálny herbár – fotografovanie a porovnávanie rastlín; 
· krokovanie s včielkou Bee-Bot;
·  hľadanie cesty podľa šípok na koberci; 
· triedenie predmetov podľa zvoleného pravidla;
·  fotografovanie zmien v prírode počas roka;
·  pozorovanie prírodnín pomocou digitálneho mikroskopu.
Rozvoj kompetencií zamestnancov
Neoddeliteľnou súčasťou je rozvoj 	digitálnych 	kompetencií 	pedagogických aj ostatných zamestnancov – schopnosť kriticky vyberať a reflektovať vhodné digitálne nástroje, vytvárať bezpečné a podnetné prostredie a modelovať zodpovedné používanie technológií.
Personalizovaný a inkluzívny prístup a ochrana zdravia
Pri využívaní digitálnych pomôcok sa uplatňuje personalizovaný a inkluzívny prístup, ktorý rešpektuje individuálne potreby, tempo učenia a východiskovú úroveň každého dieťaťa. Škola pritom dôsledne dbá na: primeraný čas pri obrazovke, ochranu zraku, ergonomické podmienky, bezpečné používanie zariadení a ochranu psychického zdravia detí.
Ciele, hodnotenie a vízia
Škola si stanovuje jasné a realistické ciele digitálnej transformácie vychádzajúce z jej podmienok a vybavenia. Plnenie cieľov sa priebežne hodnotí prostredníctvom pedagogického pozorovania, reflexie učiteliek, diskusií v pedagogickej rade a hodnotenia školských projektov a aktivít. Dlhodobou víziou školy je vytvárať digitálnu kultúru podporujúcu bezpečné, zodpovedné a tvorivé využívanie technológií v súlade s aktuálnymi odbornými poznatkami a potrebami spoločnosti.

